  Виталий Пронин Физкультура но спорт удысын ужасьёс пӧлысь 83 процентэз коронавируслы пумит прививка басьтӥзы. Нош олимпийской резервысь хоккеен шудонъя спорт школаысь ваньмыз ужасьёс вакцина пуктӥзы ни. Туспуктэм udmurt.ru сайтысь.Спорт школалэн директорез Елена Семенихина пусъе, коронавируслы пумит вакцина нырысь ик спортсменъёслэсь тазалыксэс утён понна кулэ. — Ми ужаськом нылпиосын, егит спортсменъёсын, соин ик кыл кутӥськом асьмелэн но, соослэн но тазалыксы понна. Ӵошен кариськыса гинэ, азьло сямен ужан радлыке берытскыны луоз, — вера Елена Семенихина. Тодады вайытом, коронавируслы пумит вакциналэн выль партиез вуиз арня кутсконын, кылсярысь, «Спутник» вакцина — 18 сюрс 600 доза но «Спутник Лайт» — 36 сюрс доза. Озьы ик вуэмын быдэ вуэмъёслы грипплы пумит вакцина, 107 сюрс доза. Теги: вакцина ивор спортшкола  